
DE  SARCOMATE  SCROPHULOSO 


Sive  hypertrophia  glandularum  lymphaticarum,  quam¬ 
vis  non  morbus  ita  raro  adspectatus  sit,  tamen  per¬ 
pauci,  iique  ex  pucis  tantum  annis,  scripserunt  et  ob¬ 
servationes,  a  se  factas  communicaverunt  cum  ceteris. 
Verisimile  est,  scriptores  prioris  temporis  hanc  affectio¬ 
nem  glandularum  lymphaticarum  confudisse  cum  aliis, 
quae  quidem  nonnunquam  non  valde  alienae  videntur 
esse  ab  ea,  tamen  re  vera  prorsus  ab  ea  abhorrent, 
non  modo  rebus  externe  apparentibus,  sed  etiam  caussis, 
magis  etiam  exitu.  Tamen  per  longum  tempus  non  divisum 
est  inter  hos  morbos  tam  diversos,  sed  omnia  sarcomatis 
scrophulosi  exempla  aut  pro  tuberculosi  glandularum 
lymphaticarum,  aut  pro  fungo  medullari,  aut  alio  morbo 
videntur  habita  esse. 

Quae  quum  ita  sint,  mihi  quidem,  quum  vidissem 

feminam  hoc  malo  affectam  et  per  annum  paene  va- 

riis  medendi  rationibus  sine  prospero  effectu  in  ea  ad¬ 
hibitis  ,  mortuam,  ejusque  cadaver  dissectum,  non  in¬ 
epta  visa  est  materia,  de  qua  scribam  dissertationem 
inauguralem. 

\ 

Non  jam  multi  anni  sunt,  quum  Lobstein,  vir  ex¬ 
cellentissimus,  primus  mentionem  fecit  sarcomatis  scro- 
phulosi;  sero  tamen  accuratius  definitum  est  et  pro¬ 
prietates  ejus  descriptae  sunt  a  viro  clarissimo  Lebert. 
Nuperrime  illustrissimus  Langenbeck  de  hoc  morbo, 
quem  jam  anno  XLIII  h.  s.  observatum  a  se  dicit, 
nonnulla  scripsit  et  communicavit  in  libro  cui  nomen 
est  clinico  Germanico. 

«r 

Hypertrophia  glandularum  lymphaticarum  morbus 
est,  quo  praesertim  homines  afficiuntur,  qui  puberta¬ 
tem  modo  compleverunt,  aut  ad  eam  appropinquarunt; 
raro  fit,  ut  jam  provectiore  aetate  homines  hoc  morbo 
aggrediuntur,  quod  ubi  evenit,  caussa  non  deesse  so¬ 
let,  quam  saepissime  ex  perturbationibus  organorum 

sexualium,  praesertim  mensium  ex  modo  inusitato 

*  * 

proficisci  Langenbeck  dicit.  Aggreditur  hic  morbus 
et  viros  et  feminas,  nec  satis  constat  utrum  genus 
saepius,  quamquam  femininum  magis  in  eum  inclinare 
videtur,  id  quod  fortasse  ex  debilitate  majore  deducen¬ 
dum  est.  Saepissime  enim  homines,  sarcomate  sero- 

phuloso  affecti,  imbecilli,  graciles,  constitutione  sero- 
phulosa  reperiuntur. 

Omnino  haec  est  ratio  morbi:  glandula  lympha¬ 
tica,  nonnunquam  plures,  quae,  quamquam  saepissime 
in  collo  locum  tenentes  affici  solent,  tamen  etiam  alio 
loco  sedem  habere  possunt,  intumescunt  et  proceden¬ 
te  tempore  magis  magisque  crescunt,  denique  conflu¬ 
unt  et  ita  tumorem  satis  magnum  praebent.  Etiam 
si  una  tantum  glandula  lymphatica  intumescere  coepit, 
mox  aliae  sequuntur  et  postremo  tumor  semper  pluri¬ 
bus  componi  solet. 

Glandulae  tumentes,  initio  molles,  paullatim  so¬ 
lidiores  fiunt ,  tamen  semper  natura  earum  elastica 
conservatur,  vel  saepe  flunctuationis  similitudinem 
quandam  atque  speciem  prae  se  ferunt,  ut  facillime 
falli  possimus.  Inflammationis  symptomata  priori  tem¬ 
pore  nunquam  iuveniuntur:  tumor  frigidus  est,  sine 
dolore,  nec  si  premitur  dolet,  etiam  rubor  solito  ma¬ 
jor  deestj  cutis,  quae  integumentum  est  tumoris, 
omnino  non  mutata. 

Si  hypertrophia  ad  magnitudinem  quandam  pro¬ 
gressa  est,  evenit,  ut,  aliqua  occasione  oblata,  aut 
etiam  sine  caussa,  quod  nos  quidem  videre  possumus. 

inflammatio  quaedam  tumoris  adveniat  et  dolores  ex¬ 
oriantur  satis  vehementes,  qui  compressione  valde 
ausrentur.  Raro  cum  inflammatione  febris  universa 
conjuncta  est.  Hoc  quidem  tempore  tumor  satis  au¬ 
getur,  solidior  fit  atque  durior  nec  minus  partibus 
finitimis  adhaerere  et  cum  iis  coalescere  coepit. 
Jam,  quamquam  inflammatione  finita  ambitus  tumoris 
minui  solet,  tamen  mox  recrescit,  ut  saepissime  per¬ 
magnum  fiat  ejus  spatium.  Quamquam  enim  magni¬ 
tudo  tumorum  inter  fabae  et  ovi  gallinacei  magnitu¬ 
dinem  fluctuare  solet,  tamen  quoque  multo  majores 
inveniuntur,  et  Langenbeck  se  tumores  vidisse  asse- 
verat  qui  capitis  puerilis  ambitum  adaequabant. 

In  homine,  sarcomate  scrophuloso  affecto,  sym¬ 
ptomata  morbi  universalis  observare  non  consuevimns, 
nisi  sarcoma  ad  amplam  magnitudinem  progressum 
est.  Corporis  habitudo  aegrotantis  bona  est  nec  ullae 
organorum  perturbationes  inveniuntur:  omnes  functio¬ 
nes  et  digestionis  et  secretionis  et  nervorum  nor¬ 
males  sunt.  At  vero,  si  tumor,  quia  minimis  tantum 
doloribus,  aliis  incommodis  patientem  affecit,  ab  eo 
neglectus  est,  aut  medendi  rationibus  pertinaciter 
resistens  ambitu  maximus  factus  est,  facillime  fieri 
potest,  ut  symptomata  exsistant,  quae  totum  corpus 
aegrotare  nos  docent.  Tum  observatur  macies  totius 

«  ■w 

» 

« 

corporis  celerrime  progrediens ,  conjuncta  cum  virium 
collapsu  maximo,  pallore,  languore,  ceteris  omnibus, 
quae  digestionis  rationem  per  longius  tempus  pertur¬ 
batam  consequi  solent.  Quae  quidem  omnia  videntur 
esse  deducenda  a  glandulis  majoribus,  hepate,  liene 
aliisque  aegrotantibus:  quae  non  modo  eodem  modo 
affici  possunt,  sed  etiam  saepissime  tuberculosi,  op¬ 
primuntur,  quae  etiam  alia  viscera,  intestina  et  exta, 
incedere  solet,  si  glandularum  lymphaticarum  liyper- 
trophia  in  externo  corporis  loco  invenitur.  Quamquam 
enim  nonnulli  medici  docti,  sarcoma  scrophulosum  una 
cum  tuberculosi  existere,  negant,  tamen  observationi¬ 
bus  permultis,  accurate  et  caute  institutis,  luce  cla¬ 
rius  demonstratur  hos  morbos  in  uno  corpore  conjunc¬ 
tos  reperiri  posse. 

Sarcoma  scrophulosum  omnino  nihil  aliud  est,  nisi 
hypertrophia  glandularum  lymphaticarum.  Tumoris 

i 

exsecti  species  aequalis,  levis,  rubra  conspicitur,  quem 
'  si  discidis  texturam  videbis  fulvam,  mollem,  prorsus 
aequalem,  ex  quo  facile  serum  cruore  rubefactum  ex¬ 
primere  potes.  In  multis  turmoribus  inter  texturam 
glandularum  strata  fibrosa  inveniuntur,  quae  tamen 
res  tantum  fieri  solet  postquam  inflammatio  quaedam 
tumorem  ingressa  fuit.  Ilustr.  Langenbeck,  par¬ 
ticulas  calcarias  se  vidisse,  earumque  majorem  nume- 

ruiii  reperiri  dicit,  ubi  mensium  perturbationes  ante» 
cesserint. 

Satis  accurate  Lebert  anatomiam  pathologicam 
sarcomatis  scrophulosi  descripsit. 

Postquam  in  universo  de  natura  glandulae  hyper¬ 
trophicae  nonnulla  dixit,  haec  verba  facit:  „Im  In- 
nern  findet  man  ein  mehr  oder  weniger  entwickeltes 
Lager  sehr  feiner  Viooo  —  Vsoo  grosser  Zellge- 
webfasern  nicht  in  Bundeln,  sondern  sich  durchkreu- 
zend  nach  verschiedenen  Iiichtungen  und  an  vielen 
Orten  von  einer  homogenen  Zwischenmasse  einge- 
schlossen.  Das  Charakteristische  dieser,  sovvie  der 
Driisenhypertrophie  uberhaupt,  sind  kleine  Y120 — 
V100  Mm.  grosse  runde  blasse  Zellen,  deren  Zellen- 
membran  man  nur  in  geri  riger  Zahl  vollstandig  sicht; 
in  grosser  Menge  aber  zeigen  sich  ihre  scharfcontou- 
rirten  1/20o  —  V140  grossen  ziemlich  spharischen 

Kerne,  in  deren  Innern  man]  meist  undeutlich  1  —  2 
nucleoli  und  zuweilen  feinkornigen  Inhalt  wahrnimmt. 
Diese  Kiigelchen  und  Kerne  haben  Aehnlichkeit  mit 
den  fibroplastischen  Gebilden ,  unterscheiden  sich  je- 
doch  durch  vollkommene  Abwesenheit  verlangerter, 

geschwanzten,  spindelformiger  Korper,  durch  mehr 

/  v 

runde  ais  elliptische  Beschaffenheit  des  Kerns  und 
weniger  deutliche  Kernkorperchen.  Von  Eiterzellen 

miterscheiden  sie  sicli  durch  Seltenheit  vollkommener  Zel~ 
len  und  bedeutendere  Grosse  des  scharfcontourirten 
Kerns.  Charakteristisch  fur  diese  hypertrophischen  Drii- 
sen  ist  die  Abwesenheit  der  mikroskopischen  Elemente 
des  Fettes,  Eiters  und  der  Tuberkeln,  sowie  iiberhaupt 
jeder  fremdartigen  Beimischung.  Es  ist  jedoch  hier 
ausdrucklich  zu  bemerken,  dass  wenn  auch  die  Brii- 
senkugelchen  und  die  fibroplastischen  Elemente  von 
einander  verscliieden  sind,  dennoch  oft  erstere  fast 
ganz  verschvvinden  und  letztere  durchaus  vorherr- 
schen,  ja  die  ganze  Hypertrophie  ausgedehnter  Dru- 
sengeschwiilste  oft  durch  fibroplastische  Ablagerung 
bedingt  zu  sein  scheint.  ” 

De  aetiologia  sarcomatis  scrophulosi  nihil  certi 
scimus.  Observatum  est  in  hominibus,  qui  prioribus 
annis  dyscrasia  scrophulosa  laboraverunt ,  aut  eodem 
etiam  tempore  laborant :  at  tamen  saepe  etiam  ho¬ 
mines  ingredi  constat  hoc  malum,  qui  nunquam  ulla 
dyscrasia  affecti  sunt,  nec  qui  alio  quodam  modo  ae- 
grotaverunt.  Quae  quum  ita  sint  etiam  perspicuum 
est,  hypertrophiam  glandularum  lymphaticarum,  quod 
nonnulli  affirmabant,  signum  haberi  non  posse  diathe- 
seos  scrophulosae.  Quae  quidem  dyscrasia  si  deest 
atque  semper  defuit,  aliam  sarcomatis  scrophulosi 
caussam  certam  invenire  non  possumus.  Nonnunquam 
laesio  partium  externe  sitarum  occasionem  morbo  prae¬ 
buisse  videtur. 


10 


Prognosis  omnino  bona  constituenda  est,  si  modo 
constat,  morbum  non  esse  complicatum  cum  tuber¬ 
culosi  aut  alia  dyscrasia.  Sarcoma  scrophulosum ,  si 
solum  observatur,  non  habet  effectus  in  totum  corpus 
perniciosos.  Cautius  pronuncietur  prognosis  ubi  jam 
longissimum  per  tempus  exsistit  atque  ambitum  solitum 
egressum  est.  Semper  autem  multo  melior  habenda 
est  prognosis  quam  fungi  medullaris,  qui  pessimam 
tantum  -affert. 

Quod  aci  diagnosin  attinet  hypertrophiae  glandu¬ 
larum  lymphaticarum,  si,  quae  jam  supra  dixi,  con¬ 
sulimus,  omnino  satis  prompta  videtur:  tamen  nonulli 
sunt  morbi,  quibuscum  confundi  potest  et  saepissime, 
praesertim  prioribus  temporibus,  confusa  est.  Primum  ' 
affectiones  glandularum  lymphaticarum  tuberculosae 
speciem  sarcomatis  scrophulosi  prae  se  ferunt:  illi 
autem  tumores  multo  duriores  et  minime  elastici  sunt 
nec  unquam  quasi  fluctuantes  videntur,  nisi  emolliti 
sunt,  tum  autem  semper  dolores  satis  vehementes 
adsunt,  quum  sarcoma  scrophulosum  nunquam  efficiat 
dolores.  Praeterea  confundi  potest  sarcoma  scrophu¬ 
losum  cum  abscessu,  praesertim  si  fluctuatio  videtur 
adesse;  sed  deest  durities  illa  in  circuitu  abscessum 
semper  perspicua,  raro  adsunt  symptomata  inflamma¬ 
tionis. 


Simillima  est  hypertrophia  glandularum  lympha¬ 
ticarum  fungo  medullari,  abs  quo  eo  magis  distingu¬ 
enda  est,  quo  majus  discrimen  interest  inter  amborum 
prognosin,  quod  jam  supra  commemoravi.  Fungu  me¬ 
dullaris  initio  mollis  est,  quasi  fluctuans  prorsus  ae¬ 
qualis  sarcomati  scrophuloso,  desunt  etiam  interdum 
dolores,  initio  certe,  nam  posteriore  tempore  semper 
adsunt  dolores  illi  lancinantes.  Maxime  autem  diffe¬ 
runt  inter  se  modo  crescendi :  fungus  enim  medullaris 
non  tam  celerrime  crescit,  haudquaquam  ita  inae¬ 
quabiliter,  quam  sarcoma  scrophulosum,  nec  unquam 
minor  fit,  nec  suppuratione  extinguitur ,  quod  saepe 
in  hoc  factum  esse  observatum  est.  Quamquam  denique 
tumores  hypertrophia  glandularum  lymphaticarum  ef¬ 
fecti,  coaliti  cum  partibus  circumjectis,  satis  immobiles 
sunt,  tamen  multo  facilius  moveri  possunt  quam  fun¬ 
gus  medullaris. 

Jam  omnis  curatio,  si  exstirpationem  excipimus, 
omnino  nihil  perficere  potest,  nisi,  ut  nonunquam  ma- 
j,  gnitudo  tumoris  minuatur:  totum  tumorem  resolvere 
medicamentis  non  possumus.  Quamquam  enim  medi¬ 
catione  tumor  valde  minutus  vel  paene  sublatus  est, 
tamen,  remediis  remissis,  celerrime  augeri  coepit  et 

I  .v  t ,  •  /..  ■  •  •  • 

saepissime  ad  multo  majorem  ambitum  crescit,  quam 
ante  curationem  erat.  Remedia  quae  ad  minuendum 

tumorem  piaxime  efficacia  visa  sunt,  omnia  sunt,  quae 
resolventia  nominare  solemus:  unguentum  hydrargyri 
cinereum,  kali  hydrojodicum,  joduretum  plumbi,  alia, 
inprimis  autem  hydrargyrum  bijodatum  laudandum  est 
cujus  £)j^,  cum  adipis  mixtus,  ut  fiat  unguentum, 
magno  cum  emolumento  adhiberi  potest»  Langen- 
beck  galvanismo  quoque  ad  minimum  modum  se  tu¬ 
morem  redegisse  dicit. 

Ultimum  semper  refugium  est  exstirpatio,  sed 
quae  vitanda  videtur,  ubi,  quod  quidem  rarius  evenit, 
permultae  in  variis  corporis  partibus  glandulae  lym¬ 
phaticae  hypertrophicae  inveniuntur.  Si  exstirpationis 
indicatio  adest,  cutis  cultro  disciditur,  glandula  vero 
protracta  caute  exsecatur,  ne  minima  quidem  tumo¬ 
ris  pars  relinquatur,  quia  semper  ex  parte  relicta  tumor 
novus  excrescere  solet.  Nonnunquam  propter  immen¬ 
sam  magnitudinem  tumoris  multa  impedimenta  exstir¬ 
pationis  exstant,  quae  quum  ita  sint  Langenbeck 
partem  satis  magnam  exsecari,  relictam  suppuratione 
tolli  jubet,  seque  ipsum  semel  hoc  modo  egisse  dicit. 

Si  operatione  nulla  tumoris  particula  relinquitur, 
morbum  in  eundem  locum  recasurum  esse,  non  timen¬ 
dum  est:  interdum  autem,  quamquam  raro,  fieri  solet, 
ut  aliae  glandulae  lymphaticae,  priore  tempore  sanae, 
eodem  modo  afficiantur. 

Jam  afferam  exemplum  feminae  cujusdam,  quo 
ordo  sarcomatis  scrophulosi  satis  perspicue  demon- 
stratur. 

Christine  Berwig  undeviginti  annos  nata  die 
XXVI.  mensis  Mart.  anno  h.  s.  LII.  propter  tumorem 
maximum  in  latere  dextro  colli  sedentem  in  clinicum 
chirurgicum  Blasianum  Halis  ingressa  est  et  in  eo 
remansit  usque  ad  mortem  die  X.  mens.  Jan.  anni  h. 
s.  LIII.  Aegrota  puella  satis  vivida  et  bona  cor¬ 
poris  habitudine  priori  tempore  semper  se  valuisse 

S 

contendit  ac  negat  unquam  se  affectionibus  scrophu- 
losis  laboravisse ,  quod  quidem  a  parentibus  ,  qui  ambo, 
viventes  adhuc ,  patientis  cum  germanis  optima  vali- 
tudine  gaudent ,  affirmatur.  Quum  duodeviginti  annos 
nata  erat  puella,  quo  tempore  purgationes  menstruae 
nondum  apparuerant,  quae  nec  usque  ad  mortem  ap¬ 
parebant,  totum  per  corpus  multos  furunculos  exsti- 

I  , 

tisse  narrat  eosque,  spatio  semestri  praeterito,  subla¬ 
tos  nihil  aliud  reliquisse  nisi  maculas  lividas.  Paullo 
post,  semestre  circa  antequam  recepta  est  in  elini— 
cum,  tumor  iste  supra  jam  commemoratus  exortus 
est.  Initium  primum  formam  parvi  noduli  praebuisse 
dicit,  sedemque  habuisse  in  trigono  submaxillari : 

tum  celerrime  auctum  esse,  sed  nec  sponte  nec 
I 

compressione  doluisse.  Densitatem  tumoris  non  mu¬ 
tatam  esse  nec  cutem  eum  tegentem  unquam  a  modo 
normali  aberasse.  In  circuitu  noduli  primi  postea 

perpetuo  plures  tumores  ejusdem  naturae,  qua  primus 
erat,  nati  sunt,  qui  inter  se  coaliti  sunt  ut,  quum 
reciperetur  aegrota  in  clinicum,  unum  tantum  tumo¬ 
rem  formarent,  qui  crassitudinem  duorum  pugno¬ 
rum  compositorum  adaequabat.  Qui  quidem  tumor 
dimidium  posterius  malae  dextrae  texit,  comple¬ 
vit  totum  trigonum  submaxillare,  trigoni  carotici 
superioris  satis  magnam  partem:  in  aversum  eminuit 
supra  marginem  musculi  sterno  -  cleido  -  mastoidei  et 
sursum  aurem  dextram  semicirculate  circumdedit. 
Diametros  crassitudinis  in  medio  tumore,  quo  loco 
maxima  fuit  prominentia,  fere  duos  digitos  et  dimi¬ 
dium  longa  erat,  in  peripheriam  paullatim  planior 
factus,  in  frontem  et  deorsum  in  partes  normales 
transivit  tumor,  quum  in  aversum  fines  ejus  quasi 
restis  nodosus  bene  sentiri  possent.  Tumorem  in 
lobulos  plures  divisum  esse,  non  modo  visu,  sed 
magis  etiam  tactu  perspicuum  erat :  ceterum  tactu 
satis  durus  erat,  exceptis  paucis  partibus  ubi  in  pro¬ 
fundo  fluctuationem  fuisse  censuisses.  Dolores  non 
aderant  nec  satis  magna  compressione  provocabantur 
cutis,  quae  tumori  integumento  erat,  normalis,  satis 
facile  loco  moveri  potuit.  Ceterum  valetudo  patientis 
optima  erat ;  imprimis  viscera  pectoralia  non  erant 
affecta  tuberculosi,  nec,  quum  tumor  premeret  in 
partes  sub  eo  conditas,  impedimenta  effecta  sunt  nec 
respirationis,  nec  circulationis,  nec  deglutitionis. 

His  conditionibus  perspicuum  erat,  malum  ex 

/  \ 
glandulis  lymphaticis  originem  duxisse :  locus  et  na¬ 
tura  tumoris  non  reliquerunt  dubium  quin  res  ita  sese 
haberet.  Solum  igitur  quaeritur  cujus  generis  tumor 
sit,  utrum  sit  hypertrophia  glandularum  lymphaticarum, 
ut  ita  dicam,  natura  bona,  an  sit  fungus  medullaris, 
an  abscessus  quidam  ex  glandulis  lymphaticis  exor¬ 
tus,  an  sit  tuberculosis  glandularum  lymphaticarum. 

Non  esse  tuberculosin  glandularum  satis  facile 
demonstratur  soliditate  non  tanta,  quanta  in  tubercu¬ 
losi  esse  solet  nisi  jam  emollita  est,  sed  quod  si 
est  semper  satis  vehementes  dolores  adesse  solent, 
qui  in  hoc  casu  prorsus  deerant  ut  jam  supra  dixi. 
Abscessum  non  esse  jam  ex  eo  concludi  potuit,  quod 
jam  per  totum  semestre  tumor  iste  exstitit,  quo  tem¬ 
pore  magnitudine  augeri  non  cessavit  5  nunquam  enim 
abscessus  tam  superne  situs  per  tam  longum  tempus 
exsistere  solet  ut  non  rumpatur,  nec  facile  ad  am¬ 
bitum  ita  magnum  progreditur.  Ceterum  nullum  in¬ 
flammationis  signum  aderat.  Contra  diagnosin  fungi 
medullaris  plures  quoque  caussae  afferendae  erant. 
Jam  ex  pluribus  nodulis  paullaiim  exortis  compositum 
esse  tumorem,  caussa  est,  cur  non  verisimilis  videa¬ 
tur  haefc  conjectura,  quamquam  non  nego  hoc  modo 
fungum  medullarem  exoriri  posse.  Non  autem  sta¬ 
tuendum  est  hoc  tempore  jam  ad  tantum  ambitum 


auctum  fuisse  fungum  medullarem ,  quippe  qui  multo 
tardius  crescere  soleat.  Etiam  omnium  dolorum  ab¬ 
sentia  hanc  diagnosin  falsam  esse  probat;  quamquam 
enim  dolores  in  fungo  medullari  deesse  posse  nemo 
negabit ,  tamen  etiam  rarissime  tantum  lioc  fieri  inter 
omnes  constat.  Denique  cutem  tumorem  tegentem 
satis  facile  loco  moveri  potuisse,  signum  erat,  quod 
nunquam  in  fungo  medullari  observatum  est,  qui 
semper  cum  cute  tegente  ceterisque  partibus  vicinis 
coalescit. 

Jam  diagnosi  nihil  relinquitur  nisi  sarcoma 
scrophulosum  quod  eo  magis  statuere,  possumus ,  quum 
non  solum  ordo  morbi  sed  etiam  natura  tumoris 
omnino  illa  symptomata  praebeant  quae  hypertrophiae 
glandularum  lymphaticarum  propriae  describuntur. 

Prognosis }  quum  aliud  malum  universum  pror¬ 
sus  non  adesse  sed  sarcoma  scrophulosum  solum 
exsistere  videatur,  quamquam  non  prorsus  mala 
habenda,  tamen  summa  cautione  constituenda  est: 
cujus  rei  caussa  in  eo  est,  quod  non  omnia,  quae 
ad  curationem  attinent  sarcomatis  scrophulosi,  in 
hunc  tumorem  adhiberi  possunt. 

Prae  ceteris  enim  exstirpatio  statim  rejicienda 
est,  quod  tanto  tumoris  ambitu  timendum  est  ne  vasa 


magna  in  collo  sita  inter  operationem,  omnibus  etiam 
cautelis  adhibitis ;  cultro  aut  incidantur  aut  etiam  disci¬ 
dantur.  Ita  in  medicamentis  tantum  auxilium  videtur 
esse,  nec,  quantum  eorum  auxilium  sit,  et  quoties 
iis  decipiamur  afferre,  supra  omisi. 

Jam  quod  ad  medicationem  attinet  non  modo 
secundum  diagnosin  constitutam  agere  visum  est,  sed 
etiam  rationem  habendam  esse  mensium  adhuc  non 
apertorum.  Idcirco  ut  bibat  jodium  eae  datum  est; 
externe  unguento  plumbi  jodati  posteriore  tempore  un¬ 
guento  Kali  jodati  inunctus  est  tumor.  Valetudo 
autem  aegrotantis,  his  medicamentis  adhibitis,  prorsus 
non  mutata  est,  praesertim  tumoris  ambitus  ne  mi- 
nime  quidem  minutus  est,  nec  menstruorum  quidquam 
signum  aperuit.  Quibus  de  caussis,  postquam  qua- 
tuor  per  hebdomades  frustra  modo  jam  dicto  aegro¬ 
tam  curare  conati  sunt,  paullo  alia  medicationis  ratio 

I  adhibita  est:  datum  est,  ut  loco  jodii  bibat,  oleum 

I  jecoris  aselli,  curatio  externa  eadem  teneri  perrectum 

est.  Quum  autem  nec  hoc  modo  ulla  tumoris  demi- 

II 

nutio  perfecta  sit,  posteriore  etiam  tempore  hydrar- 

I  gyrum  jodatum  adhibitum  est. 

II 

1  Interea  loco  quodam  tumoris  fluctuatio  magis 

I  perspicua  visa  est,  nec  non  cutis,  hunc  locum  tegens, 

symptomata  inflammationis  aliquo  modo  praebuit,  ita 
ut  tumorem  partim  in  abscessum  mutari  credere  pos¬ 
semus,  cujus  ruptura  non  cultro  facienda  sed  naturae 
permittenda.  Attamen,  quum  non  pauci  medicorum 
illo  tempore  clinicum  chirurgicum  frequentantium  dia¬ 
gnosin  constitutam  in  dubitationem  vocarent,  atque 
tumorem  sarcoma  medullare  esse  dicerent,  111.  Bla- 
sius,  praesentibus  dubitatoribus,  locum  tumoris  emol¬ 
litum  ferramento  chirurgorum,  quod  Explorations  - 
Troicart  nominant,  aperire  decrevit.  Quum  autem 
paucae  tantum  sanguinis  guttae,  nec  minimum  quidem 
puris  emanaret,  diagnosis  primum  constituta  conser¬ 
vata  est.  Vulnus  perparvum,  illa  operatione  factum 
non  clausum  est,  sed  majorem  paullatim  ambitum 
acquisivit  atque  ex  eodem  substantia  fungosa  quaedam 
ex  rubro  nigricrans  excrevit,  ex  qua  saepius  vehe- 
mentissima  sanguinis  profluvia  enata  sunt,  quibus 
cataplasmata,  ex  solutione  aluminis  parata,  prospero 
successu  proponebantur. 

Valetudo  universalis  aegrotantis  hoc  tempore 
semper  probabilis  erat  5  tumoris  ambitus  nec  auctus 
nec  deminutus  est  atque  omnia  medicamenta  propo¬ 
sita  prorsus  invalida  se  praestiterunt.  Interea  patiens 
pilulas  quoque  hauserat  ex  stibio  sulfurato  aurantiaco 
compositas,  quarum  portio  paullatim  aucta  est,  et 
liquorem  cupri  ammoniato -muriatici. 

Hac  medendi  ratione  instituta  patientis  conditio 

eadem  conservata  est  ^usque  ad  medium  mensem 

✓ 

Septembr.  a.  h.  s.  LII,  quo  tempore  subito  valetudo 
universa  valde  mutata  est.  Febris  ingressa  est 
aegrotam  ,  quae  vespertino  tempore  exacerbari  sole¬ 
bat:  praeterea  aderant  perturbationes  gastricae,  abdo¬ 
men  pressione  dolebat  nec  deerat  inclinatio  quaedam 
ad  profluvia  alvi.  Patiens  ,  antea  satis  robusta,  ma¬ 
nifesto  macescere  coepit;  perdebilis  facta  est,  nec, 
nisi  tempus  minimum  ,  ex  lecto  surgere  potuit.  Jam 
prout  morbus  universalis  puellae  auctus,  tumoris  am¬ 
bitus  minutus  est  et  ulcus  illud,  usque  ad  hoc  tem- 

Ipus  apertum  et  fungosum,  totum  ad  cicatricem  ductum 
est.  Viscera  pectoralia  etiam  hoc  tempore  ausculta¬ 
tione  et  percussione  valida  inventa  sunt» 

Medicamenta  huic  morbo  gastrico  -  intestinali  pro¬ 
posita,  exempli  caussa  solutio  Kali  carbonici,  solutio 
acidi  pyrolignosi  crudi  aliaque,  semper  per  parvum 
tantum  tempus  in  convalescentiam  ducebant  patientem. 
Medio  mense  Novembri  tumor  in  dimidium  ambitus 
reductus  erat  atque  nec  posteriore  tempore  magis  ma¬ 
gisque  deminui  omisit.  Jam  febris  virginis  aegrotae 
continue  aucta  est  atque  remittens  sub  fine  mensis 
Novembr.  febris  continua  facta  est.  Nocte  sudores 

profusi  incedebat,  sitis  vehemens  fauces  tenebat,  vo- 

S* 

luntas  cupiendi  cibi  desiderandique  prorsus  deerat, 
lingua  albida;  abdomen,  quamquam  paullo  tantum  in¬ 
flatum  ;  tamen  pressione  dolori  pronius  quam  antea, 
alvi  profluviis,  valde  auctis,  materia  mucosa,  inter¬ 
dum  cruenta,  ejiciebatur:  macies  major  atque  major 
facta  est.  Hoc  quoque  tempore,  ut  priore,  quaeque 

V 

medicatio  prorsus  nihil  perfecit. 

Sub  fine  mensis  Novembr.  pleuritis  etiam  acces¬ 
sit,  sed  duobus  hebdomadibus  praeteritis  prorsus 
sublata  est.  Mense  Decembri  aegrotans  dolores 
questa  est  mordentes  in  latere  sinistro  sedentes. 
Exploratione  abdominis  accuratissime  instituta,  in  re¬ 
gione  lienis  tumor  repertus  est,  de  quo  dubitabatur 
utrum  sit  lien  ipsum  valde  auctum,  an  sit  neoplasma 
quoddam.  Hoc  quoque  tempore  pedes  turgere  visi 
sunt  et  extremitates  inferiores  ambae  imperfecte  pa¬ 
ralyticae  erant.  Albumen  in  urina  quaestione  instituta 
non  inventum  est.  Sub  fine  mensis  Decembr.  alvi 
innumerabiles  nec  minus  urina  nolente  aegrota  de¬ 
mittebantur.  Accessit  decubitus,  et  catarrhus  bronchia¬ 
lis  vehementissimus  insuper  infelicissimam  illam  ad 
ossa  maciatam  cruciabat.  Medicamenta  omnia  frustra 
proposita  sunt,  ne  morphium  quidem  patientis  dolores 
nonnihil  mitigare  potuit.  In  hoc  statu  miserabili  duas 
fere  hebdomades  patiens  vixit  usque  ad  diem  X 

mens.  Januar.  a.  h.  s.  LIII,  quo  die  morte  inter~ 
emta  est. 

Morbi  ordo,  imprimis  tumoris  posteriore  tempore 
deminutio,  nec  minus  cicatrix  exulcerationis  loco  prius 
aperto,  inducta,  ne  ullam  denique  dubitationem  re¬ 
liquerunt,  quin  fungi  medullaris  suspicio  omnino  ab¬ 
jicienda  et  diagnosis  initio  constituta,  recta  sit.  Mor¬ 
bus  abdominalis  intestinorum  tuberculosis  habitus  est  et 
ambo  diagnoses  sectione ,  duo  dies  post  mortem 
instituta,  comprobatae  sunt. 

Priusquam,  quae  sectione,  die  XII  mens.  Januar. 

a.  h.  s.  LIII,  inventa  sunt,  enarrare,  incipio  ani- 

\ 

madvertendum  est ,  cavum  capitis  sectionis  caussa 
non  apertum  esse. 

Jam  quod  ad  viscera  exta  attinet,  in  cavo  pleu¬ 
rae  dextro  unciae  nonullae  exsudati  serosi  inventae 
sunt  nec  non  adhaesiones  satis  recentes  inter  pleuram 
pulmonalem  et  pleuram  costalem  j  paullo  minor  harum 
rerum  modus  in  cavo  pleuritico  sinistro  conspici  po¬ 
tuit.  In  pulmonum  inferioribus  et  posterioribus  par* 
tibus  modicus  hypostaseos’ modus  repertus  est.  Tuber¬ 
cula  in  pulmone  dextro  non  aderant,  in  sinistra  autem  * 
pulmonis  cuspide  nodi  nonnulli  tuberculorum  appa- 


ruerunt  nec  minus  duae  parvae  cavernae.  Pericar¬ 
dium  satis  multum  serum  continuit ,  quod  contra  cor 
ipse,  valvulae  nec  minus  vasa  magna  a  normali  modo 
non  aberraverunt. 

Quod  ad  viscera  intestina  attinet,  in  hepate, 
quamquam  ipsum  paullo  ambitu  auctum  erat,  tamen 
nihil  normae  contrarium  inveniri  potuit.  Splenis 
magnitudinem  multo  auctam  esse  prospicuum  erat, 
idque  ipsum  multis  tuberculorum  nodis  completum 
esse;  nam  non  modo  summo  in  liene  plurima  tuber¬ 
cula  perspici  potuerunt,  sed  etiam  interiores  ejus 
partes  paene  iis  [completae  erant,  quod  statim  ap¬ 
paruit  postquam  incisio  facta  est.  Ventriculus  om¬ 
nino  mutationes  illas  praebuit  quas  in  catarrho 
gastrico  invenire  consuevimus ;  tubercula  in  lateri¬ 
bus  ejus  non  aderant.  Eodem  modo  res  sese  ha¬ 
buit  in  parte  superiore  intestini  angusti,  quod  contra 
in  inferiore  parte  et  per  totum  intestinum  crassum 
multa  ulcera  tuberculosa  reperta  sunt:  membrana  pi¬ 
tuitaria  crassata  tecta  muco  conferto  et  in  textura 
ejus  multi  tuberculorum  noduli  interjecti.  Glan¬ 
dulae  mesenterii  amplificatae  erant  et  tuberculosae. 
Renes  justo  magis  anaemici  *  paucos  tuberculorum; 
nodos  continuerunt.  Nec  in  vesica  urinaria  nec  in 
utero  quidquam  abnormi  apparuit  5  ovaria  autem  tu- 

berculis  transjecta  erant  et  ex  quoque  eorum  , 
stylo  fere  duos  digitos  longo  affixa ,  cysta  pen¬ 
debat  magnitudine  parvae  nucis  avellanae,  completa 
sero  turbido. 

Tumoris  excisi  anatomia  omnino  eadem  erat 
quam  jam  supra  sarcomatis  scrophulosi  descripsi. 

Plures  glandulae  lymphaticae  hypertrophicae  inter 

► 

se  conjunctae  stratis  texti  cellulosi  et  interne  prorsus 
speciem  illam  praebentes,  quam  e  libro  clarissimi 
Lebert  attuli, 

>•  - 

_  f 

Jam  exemplum  modo  enarratum,  quum  abhor¬ 
reat  a  conjectura,  sarcoma  scrophulosum,  caussam 
ducere  ex  diathesi  scrophulosa  (quippe  quum  puella 
illa  nunquam  affectionibus  scrophulosis  laboravisset), 
illi  sententiae  non  contrarium  est,  qua  saepius^  id 
dependere  contenditur  a  perturbationibus  organorum 
sexualium,  quas  hoc  in  casu  degeneratione  illa  ova¬ 
riorum  effectas  esse  satis  mihi  constat.  Mortem 
puellae  tuberculosi  effectam  esse  perspicuum  est, 
quamquam  etiam  concedendum  est  tuberculosin  modo 
ex  ordine  sarcomatis  scrophulosi  profectam  essfe  ^ 
nam  quum  reciperetur  in  clinicum  puella,  quod  jam 

snpra  dixi,  valetudo  ejus  universa  bona  erat,  ipsa 
vivida,  nulla  tuberculoseos  symptomata  in  conspectum 
venerunt  nec  diathesis  tuberculosa  hereditaria  ad¬ 
erat 


V  I  T 


Natus  sum  Johannes  Carolus  Hugo  Steinkopff 
Cranichavae  Saxo  -  Borussae  pago  die  III.  mens»  De» 
cembr.  a.  h.  s.  XXIX»  patre  Carolo  matre  Guillelma  e 
gente  Baumann  quos  ambo  adhuc  viventes  pio  animo 
veneror.  Confessioni  addictus  evangelicae  primisque 
litterarum  elementis  imbutus  gymnasium  adii  Tor» 
gavense  t.  t.  directore  Mueller  nunc  directore  Sauppe 
florens.  Postquam  maturitatis  testimonium  accepi 
a.  h.  s.  IL.  almam  litterarum  academiam  Halensem 
petii  ubi  ab  111.  Meier  t.  t.  prorectore  magnifico  imm¬ 
ineri  civium  academicorum  adseriptus  nomen  dedi 

apud  111.  Krukenberg  t.  t.  decanum  ordinis  gratiosi 

* 

medicorum. 

Per  octo  semestria  hisce  interfui  scholis : 

\ 

111.  de  Schlechtendal  de  botanice;  111.  Erdmann 
de  psychologia  et  de  logice ;  111.  Steinberg  de  che¬ 
mia  anorganica,  de  historia  chemiae;  111.  Schweigger 
de  physica;  III.  Marchand  de  chemia  organica ,  de 
physica;  111.  Germar  de  mineralogia;  111.  Burmeister 
de  zoologia.  111.  Friedlaender  de  encyclopaedia  et 
methodologia  medicinae;  111.  d’Alton  de  anatomia,  de 
anatomia  universali ,  de  arte  cadavera  rite  dissecandi, 
de  anatomia  pathologica.  111.  Krahmer  de  pathologia 
et  therapia  universali,  de  pathologia  et  therapia  spe- 

i 

ciali,  de  pharmacologia  et  arte  formulas  concinnandi; 
111.  Volkmann  de  physiologia,  de  historia  generationis ; 
111.  Blasius  de  chirurgia  generali  et  speciali,  de 
luxationibus  et  fracturis,  de  fasciis  et  instrumentis, 
de  akiurgia ;  111.  Hohl  de  arte  obstetricia.  111.  de  Bae- 
rensprung  de  arte  auscultationis  et  percussionis ;  111. 
Reil  de  historia  medicinae. 

* 

Scholis  clinicis  interfui:  medicis  apud  III.  Kru- 
kenberg,  chirurgicis  et  ophthalmiatricis  apud  111.  Bla¬ 
sius,  obstetricis  apud  111.  Hohl. 

Quibus  omnibus  viris  optime  de  me  meritis  sum¬ 
mas  habeo  gratias  semperque  habebo. 

Jam  vero  examine  philosophico  et  tentamine 
medico  nec  minus  examine  rigoroso  rite  superatis, 
spero  fore  ut  dissertatione  thesibusque  publice  de¬ 
fensis  summi  in  medicina  et  chirurgia  honores  in  me 
conferentur. 

THESES. 

I,  Venena  esse  remedia  optima. 

II.  Amputatio  mammae  propter  carcinoma  non  re¬ 
probanda  est. 

Foetus  et  vivus  perforandus  est. 

Methodus  exspectativa  nec  in  morbis  acutis 
semper  prorsus  rejicienda  est. 


III. 

IV. 


/ 


